ทุกๆวันจะมีตกขาวเป็นประจำกลัวว่าจะเป็นมะเร็งปากมดลูกค่ะ
สวัสดีค่ะ หากอายุ 15 ปีแล้ว ยังไม่เคยมีประจำเดือน ถือว่ามีภาวะขาดประจำเดือนปฐมภูมิ (primary amenorrhea) ซึ่งสาเหตุอาจเกิดได้จาก1. ภาวะเยื่อพรหมจารีไม่ขาด ถือเป็นความผิดปกติมาแต่กำเนิดที่เยื่อพรหมจารีไม่มีรูหรือเป็นช่องเปิดสู่ภายนอก ดังนั้น เมื่อเข้าสู่วัยมีประจำเดือน จะทำให้มีอาการปวดท้องน้อยทุกเดือน แต่ไม่มีประจำเดือนออกมาให้เห็น ส่วนการพัฒนาทางเพศด้านอื่นๆ เช่น การมีเต้านม มีขนหัวหน่าว สะโพกผาย เป็นต้น จะพัฒนาตามวัยปกติ2. มีการพัฒนาที่ผิดปกติของเนื้อเยื่อที่จะเจริญไปเป็นมดลูก (Mullerian agenesis) ทำให้ไม่มีมดลูกและช่องคลอดเกิดขึ้น แต่ยังมีรังไข่เป็นปกติ ทำให้การพัฒนาทางเพศด้านอื่นๆ ยังเป็นปกติ แต่หากมีย่างไรก็ตาม หากมีตกขาวออกมา แสดงว่าไม่น่าเกิดจากสาเหตุนี้ค่ะ3. มีเนื้องอกของต่อมใต้สมอง ซึ่งมีหน้าที่สร้างฮอร์โมนเพื่อการมีประจำเดือน จึงส่งผลให้ไม่มีประจำเดือน ส่วนการพัฒนาทางเพศด้านอื่นๆ ยังเป็นปกติ4. รังไข่ไม่พัฒนา หรือ รังไข่หยุดทำงานก่อนเวลาอันควร โดยหากเกิดก่อนวัยที่จะมีประจำเดือน ก็ไม่มีประจำเดือนเลย และไม่มีการพัฒนาทางเพศด้านอื่นๆ เช่น ไม่มีเต้านมที่ขยายขึ้น ไม่มีขนหัวหน่าว สะโพกไม่ขยาย เป็นต้น5. มี โครโมโซมเป็นเพศชาย (XY) และมีต่อมเพศซึ่งเป็นของเพศชายคอยสร้างฮอร์โมน แต่เนื้อเยื่อต่างๆ ของร่างกายไม่มีการตอบสนองต่อฮอร์โมนเพศชาย จึงทำให้ลักษณะภายนอกเป็นผู้หญิง เรียกว่า tesicular ferminizationส่วนมะเร็งปากมดลูกนั้น จะพบในผู้ที่เคยมีเพศสัมพันธ์มาก่อน และจะพบในหญิงวัยกลางคนเป็นส่วนใหญ่ โอกาสที่จะพบในคนอายุเพียง 15 ปี แทบไม่มี นอกจากนี้ อาการของมะเร็งปากมดลูก มักมาด้วยเลือดออกผิดปกติจากช่องคลอดค่ะดังนั้น หากยังคงไม่มีประจำเดือนมา แนะนำว่าต้องไปพบแพทย์เพื่อตรวจหาสาเหตุค่ะ